“หญิงหน่อย” เฟิร์มขั้วรัฐบาลทาบ “ส.ส.เพื่อไทย” ย้ายค่ายจริง!! ยันส่งหลักฐานให้ฝ่ายกม.แล้ว
“หญิงหน่อย” เฟิร์มขั้วรัฐบาลทาบ “ส.ส.เพื่อไทย” ย้ายค่ายจริง!! ยันส่งหลักฐานให้ฝ่ายกม.แล้ว
“หญิงหน่อย” เฟิร์มขั้วรัฐบาลทาบ “ส.ส.เพื่อไทย” ย้ายค่ายจริง!! ยันส่งหลักฐานให้ฝ่ายกม.แล้ว
25 ก.ย. 2562

คุณหญิงสุดารัตน์ เกยุราพันธุ์ ประธานยุทธศาสตร์พรรคเพื่อไทย กล่าวยืนยันว่ามีการเชิญชวน ส.ส.พรรคเพื่อไทย ให้ไปร่วมกับฝั่งรัฐบาลจริง เพราะมี ส.ส.ของพรรคมาเล่าให้ผู้บริหารพรรคฟัง โดยมีการพูดจูงใจให้มีการย้ายข้างเพื่อรองรับในการพิจารณาพ.ร.บ.งบประมาณ และการโหวตอภิปรายไม่ไว้วางใจ
ส่วนกรณีที่พล.อ.ประวิตร วงษ์สุวรรณ รองนายกรัฐมนตรี ออกมาระบุให้เปิดคลิปหลักฐานนั้น คุณหญิงสุดารัตน์ กล่าวว่า สำหรับคลิปเสียงและไลน์ที่เป็นหลักฐานนั้นได้รวบรวมให้กับฝ่ายกฎหมายดำเนินการแล้ว
“เรื่องนี้เกิดจากการปล่อยข่าวจากฝั่งรัฐบาลว่าในสมัยประชุมหน้าจะมี ส.ส.ย้ายพรรคไปกว่า 20 คน ส่วนตัวพอทราบถึงกระแสข่าวนี้ จึงได้ตอบกับสื่อมวลชนไป โดยไม่ได้ระบุถึงชื่อบุคคลใด… เราไม่ได้ต้องการมาบลั๊ฟทางการเมือง เพราะวันที่ให้สัมภาษณ์ไปครั้งแรกก็ไม่ได้บลั๊ฟใคร วันนั้นไม่ได้ระบุชื่อใครแต่วันนี้มีผู้มากบารมีมารับว่าเหมือนเหตุการณ์เกิดขึ้นจริงและยินดีอ้าแขนรับ”